Up-16/98
Natisni
Opravilna št.:
Up-16/98
Datum odločitve:
15. 6. 1998
ECLI:
ECLI:SI:USRS:1998:Up.16.98
Akt:
Ustavna pritožba R. P. zoper sklep Višjega sodišča v Mariboru št. Kp 27/98 z dne 15.1.1998 v zvezi s sklepom Okrajnega sodišča v Mariboru št. II K 254/97 z dne 24.12.1997
Izrek:
Ustavna pritožba R. P. zoper sklep Višjega sodišča v Mariboru v zvezi s sklepom Okrajnega sodišča v Mariboru se zavrže.
Evidenčni stavek:
Ker je bil pripor zoper pritožnika odpravljen, izpodbijana sklepa pa je razveljavilo že Vrhovno sodišče ob reševanju zahteve za varstvo zakonitosti, pritožnik nima več pravnega interesa za nadaljevanje postopka z ustavno pritožbo. Zato je Ustavno sodišče ustavno pritožbo zoper sklep o odreditvi pripora zavrglo.
Geslo:
Pravni interes kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
17. 1. 1998
Vrsta odločitve:
sklep
Vrsta rešitve:
zavrženje
Dokument:
US19016
Up-16/98
15.6.1998
S K L E P
Ustavno sodišče je v postopku za preizkus ustavne pritožbe R. P. iz P. na seji senata dne 15.6.1998
s k l e n i l o :
Ustavna pritožba R. P. zoper sklep Višjega sodišča v Mariboru št. Kp 27/98 z dne 15.1.1998 v zvezi s sklepom Okrajnega sodišča v Mariboru št. II K 254/97 z dne 24.12.1997 se zavrže.
O b r a z l o ž i t e v
1. Pritožnik z ustavno pritožbo, vloženo dne 26.1.1998, izpodbija v izreku tega sklepa navedeni sodni odločbi, s katerima je bil zoper njega odrejen pripor iz pripornega razloga begosumnosti. Iz ustavne pritožbe in njene dopolnitve z dne 3.2.1998 je mogoče razbrati, da uveljavlja kršitev pravice do osebne svobode.
Pritožnik navaja, da sodišče za odreditev pripora nima nobene pravne podlage in predlaga razveljavitev izpodbijanih sklepov ter odpravo pripora.
2. V postopku za preizkus ustavne pritožbe je Ustavno sodišče ugotovilo, da je Vrhovno sodišče Republike Slovenije s sodbo št. I Ips 26/98 z dne 5.2.1998 ob reševanju pritožnikove zahteve za varstvo zakonitosti izpodbijana sklepa sodišča prve in druge stopnje razveljavilo in zadevo vrnilo v novo odločanje. Okrajno sodišče v Mariboru pa je že s sklepom št. II K 254/97 z dne 30.1.1998 po opravljeni glavni obravnavi pripor zoper pritožnika odpravilo.
3. Vsakdo, ki zahteva sodno varstvo svojih pravic in pravnih interesov, mora izkazati pravni interes: kot verjetno mora izkazati, da bo ugoditev njegovi zahtevi pomenila zanj določeno pravno korist, ki je brez tega ne bo mogel doseči. Pravni interes mora biti izkazan tudi za vložitev ustavne pritožbe kot pravnega sredstva za varstvo človekovih pravic in temeljnih svoboščin. S tem, ko je izpodbijana sodna sklepa razveljavilo že Vrhovno sodišče, pravni interes pritožnika za nadaljevanje postopka z ustavno pritožbo ni več podan.
4. Ker pravni interes pritožnika ne obstoji več, je Ustavno sodišče ustavno pritožbo zoper v izreku navedeni sodni odločitvi zavrglo.
5. Senat Ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Boštjan M. Zupančič in člana dr. Miroslava Geč - Korošec in dr. Peter Jambrek.
Predsednik senata
dr. Boštjan M. Zupančič